Downloaded from YTS.MX
Official YIFY movies site: YTS.MX
NETFLIX-DOKUMENTTI
Täällä ei ole mitään tekemistä.
Huumeiden käyttämisen sijaan kuljen metsässä.
Minua kai pidetään kahjona.
Onhan kivien tonkiminen aika hullua,
mutta minusta kivien ja fossiilien etsiminen on hauskaa hommaa.
Olen löytänyt hienoja fossiileja. Yksi tosin osoittautui koirankakaksi.
Etsin muutamia tiettyjä kivilajeja.
Parantavia ja chakroja hoitavia kiviä.
Niin selkeytän ajatuksiani.
Minut pidätettiin murhasta.
Mies oli minun kodissani.
Tein sen, minkä näin siinä tilanteessa ainoaksi mahdollisuudekseni.
Muuten sekä veljeni että minä olisimme nyt kuolleita.
Olen valmis stand your ground -kuulemistilaisuuteeni.
Jos saan kertoa tarinani, uskon voittavani jutun.
Aiemmissa stand your ground -jutuissani tekijä on lähes aina ollut mies.
Stand your ground on itsepuolustuslaki Alabamassa.
TOIMITTAJA
Poliisin saapuessa rikospaikalle, jolla joku on surmattu,
tekijä voi vedota itsepuolustukseen.
Usein syytteet hylätään.
Brittany surmasi miehen, jota hän syytti raiskauksesta.
Häntä voi odottaa jopa elinkautinen vankeusrangaistus.
Minua kiinnosti selvittää,
voivatko naiset hyödyntää lakipykäliä puolustuksessaan samoin kuin miehet.
MILLÄ KEINOIN NAISTEN SALLITAAN PUOLUSTAUTUA?
Minulla on kaksi lasta.
Sieltä veljeni tulee. -Brittany ja Chris.
Erosin heidän isästään, kun he olivat neljä ja kahdeksan.
Olin yksinhuoltajaäiti. Jacksonin piirikunnassa se oli raskasta,
sillä yksinhuoltajille ei ole tarjolla juuri lainkaan taloudellista tukea.
Tein töitä 12–16 tuntia päivässä. Joskus enemmänkin, jos töitä oli.
Päädyimme silti vähävaraisten vuokra-asuntoihin.
Brittany oli fiksu kuin mikä.
Hän pääsi kokeista läpi vaivautumatta edes lukemaan.
Hän sai pelkkiä kiitettäviä.
Brittany taisi olla 19-vuotias mennessään naimisiin.
Aviomies muutti kuitenkin pian takaisin äitinsä luokse.
He erosivat ja palasivat yhteen monta kertaa.
Lopulta en enää pysynyt kärryillä.
Kysyin vain, montako lautasta perheaterialle tarvittiin.
Brittanylla on neljä lasta.
Hänellä on ollut rankkaa yksinhuoltajana, kun pitää tehdä töitä ja hoitaa lapsia.
Hän on kokenut vakavan masennuksen.
Kun Will-vauva syntyi,
hänellä todettiin Potterin syndrooma.
Se on kehityshäiriö. Vauva eli vain 45 minuuttia.
Lapsen kuoleman jälkeen Brittanyn elämä suistui raiteiltaan.
Hän turvautui huumeisiin.
Huumeet riivaavat koko Jacksonin piirikuntaa.
Ei tällaista ollut silloin, kun itse elin täällä nuoruuttani.
Huomasin tyttäreni laihtuneen. Hän alkoi viettää aikaa eri porukoissa…
Mitä saisi olla? -Tilaanko teille jotain?
Enkö? Ottaisin kaksi makkara-muna-aamiaisleipää.
Kiitos. Mukavaa päivää sinullekin.
Brittanyn syöksykierre oli melkoisen hurja.
Aloin käyttää metamfetamiinia.
Muutamaa kuukautta myöhemmin lapseni otettiin huostaan.
Maailmani romahti.
Menetettyään huoltajuuden Brittany vajosi pohjalle.
Tuimme häntä parhaamme mukaan.
Hänellä oli vaikeaa, ja hän retkahti pari kertaa.
Lopulta Brittany pääsi jaloilleen.
Hän onnistui jättämään huumeet ja pääsi tuettuun työtoimintaan.
Kymmenes tammikuuta 2018 Brittanyn asuinolosuhteet arvioitiin.
Arviossa koti todettiin turvalliseksi lasten kotiinpaluuta varten.
Arvioija sanoi olevansa Brittanysta ylpeä, ja Brittany oli pakahtua innosta.
Olimme odottaneet lasten kotiin saamista todella pitkään.
Oliko mukava päivä? Mikä eläin oli sinusta paras?
Laama! -Niinkö? Yrittikö se sylkeä päällesi?
Brittany aikoi hankkia koiranpennun. Hän halusi ilahduttaa lapsia.
Todd Smith kasvatti pitbullterrierejä.
Brittany tunsi Toddin jo kouluajoilta.
Brittany sopi Toddin kanssa kaupat ja osti tältä koiranpennun.
Ampuminen tapahtui vain pari päivää sen jälkeen.
15. TAMMIKUUTA 2018
Todd pyysi minua hakemaan hänet puistosta.
Hänet sinne kyydinnyt kaveri ei kuulemma suostunut hakemaan häntä.
Lupasin hakea hänet.
Sanoin, että hän voisi nukkua sohvallani mutta vain yhden yön.
Pitempään hän ei voisi majailla luonani, sillä lapset olivat tulossa kotiin.
Juttelimme vähän aikaa.
Kerroin hänelle käyväni töissä ja odottavani lapsia kotiin.
Puhuin tulevaisuudentoiveistani. Sitten…
En tiedä, mitä tapahtui. Toddin päässä kai napsahti.
Hän nousi ja alkoi karjua minulle. Sitten hän iski minua päällään.
Juoksin käytävää pitkin makuuhuoneeseeni ja paiskasin oven kiinni.
Todd mursi oven, kaatoi minut sängylle ja alkoi kuristaa minua.
Silmissäni musteni. Luulin kuolevani ja rukoilin Jumalaa säästämään henkeni.
KUVA-AINEISTOA RIKOSPAIKALTA
Havahduin siihen, että olin virtsannut päälleni ja housuni oli riisuttu.
Hän raiskasi minua ja piti minua yhä kuristusotteessa.
Hän sanoi tappavansa minut, jos päästäisin pienenkin äänen -
tai edes hengittäisin väärin.
Brittany soitti noin kello 00.40. Hän pyysi,
että veisin hänelle tupakkaa. Minä vastasin,
että saisin rahaa vasta keskiviikkona tai torstaina.
Brittany sanoi, että hänellä oli rahaa. Minun pitäisi vain viedä hänet kauppaan.
Meillä oli käytössämme vain yksi auto.
Olin rättiväsynyt työpäivän jäljiltä.
Oli kylmää ja satoi lunta. Hiuksenikin olivat märät,
joten pyysin Chrisiä viemään siskonsa kauppaan.
BRITTANYN VELI
Pyyntö ärsytti hiukan, koska olin väsynyt.
Nousin kuitenkin ylös ja lähdin Brittanyn luokse.
Luulin, että menisin kauppaan kahdestaan Brittanyn kanssa.
Todd tulikin Brittanyn perässä ulos. Brittany istui etupenkille.
Brittany oli aika vaitonainen, mutta en pitänyt sitä erityisen outona.
Ajoin huoltoasemamyymälään.
Brittany meni sisään, ja minä juttelin Toddin kanssa autossa.
Palvelin juuri asiakasta, kun Brittany tuli myymälään.
Hän vaikutti sekavalta ja näytti olleen tappelussa.
Kysyin, mitä oli tapahtunut.
Hän hyssytteli minua, jotta emme herättäisi huomiota,
ja alkoi sitten kertoa, mitä oli tekeillä.
Hän kertoi olevansa panttivankina ja joutuneensa Todd Smithin raiskaamaksi.
Kehotin häntä jäämään myymälään.
Hän vastasi: "Veljeni on autossa. Jos en palaa, hänelle käy huonosti."
Brittany tuli ulos, ja lähdin viemään heitä Brittanyn kotiin.
Todd nousi autosta ensin ja lähti kohti taloa.
Ennen autosta poistumistaan Brittany -
käski minun palata myymälään puhumaan yhdelle myyjistä.
Chris ei ollut huomannut mitään ja ällistyi, kun kerroin hänelle.
Lähdin ajamaan takaisin talolle.
Minulla oli ollut pistooli mukanani koko ajan.
Menin sisään takaovesta. Todd oli keittiössä hakemassa juotavaa.
Käskin hänen kerätä kamansa ja häipyä.
Hän ei liikahtanutkaan.
Halusin Toddin ulos talosta.
Laskin aseeni työtasolle ja yritin pakottaa hänet ulos.
Siitä tappelu alkoi.
Juoksin keittiöön ja näin tappelun. Todd piti veljeäni kuristusotteessa.
Otin aseen ja pyysin Toddia lopettamaan.
Sanoin, etten halua ampua ja pyysin häntä päästämään veljeni.
Todd ei totellut, joten ammuin.
Mitään ei tapahtunut. Ammuin uudestaan.
Kolmannella laukauksella veljeni ja Todd kaatuivat lattialle.
Jacksonin hätäkeskus.
Hei, tarvitsen ambulanssin. Ihmistä on juuri ammuttu.
Missä ampuja on?
Tässä vieressäni. Hän on veljeni. Hän yritti suojella minua.
Mitä pitää tehdä? Auttakaa.
Paina rintaa lujasti ja nopeassa tahdissa 30 kertaa.
Yksi, kaksi, kolme, neljä. Lähettäkää tänne ambulanssi.
Ambulanssi on jo matkalla. -Selvä. Menen tielle.
Täällä! -Kuka on ampuja?
Kuka on ampuja? -Veljeni.
Missä hän on? Tule ulos talosta!
Tule nyt. -Se mies kuristi minua.
Tule ulos! -Hän raiskasi minut.
Hetkinen. Onko talossa ketään? -Ei ole.
Alakerta on tyhjä.
Ei pulssia. -Ei pulssia. Selvä.
Minut kasvatettiin toimimaan oikein,
ja niin tein, vaikka muut olisivatkin eri mieltä.
Jacksonin piirikunnassa naisia ei yleisesti ottaen kohdella reilusti.
Jos en ottaisi syytä niskoilleni, Brittany ei saisi lapsiaan takaisin.
Kun seuraavana aamuna heräsin, oloni oli aivan hirveä.
Sanoin äidille, että antaudun poliisille.
Väitit veljesi ampuneen häntä. -Niin.
Nyt kerrotkin ampuneesi häntä itse.
Olisi pitänyt heti kertoa totuus.
Brittany saa murhasyytteen ja viettää 10 kuukautta vangittuna.
Ramona panttaa äitinsä sormuksen ja antaa takuiden vakuudeksi autonsa,
jotta Brittany pääsee kotiin odottamaan oikeudenkäyntiä.
Häntä ei olisi pitänyt vangita. Mikään koko jutussa ei ollut reilua.
Opetin hänet puolustamaan itseään kaikin keinoin, ja hän teki niin.
Olen hänestä ylpeä.
Ovatpa ne kauniita. Pyöritetään.
Katso, kuinka iso.
Olen kysynyt kaikkialta, mutta kukaan ei ota minua töihin.
Ainoa ilonaiheeni elämässä -
on aika, jonka vietän lasteni kanssa, ja nytkö sekin viedään minulta?
Haluan tehdä heidän kanssaan samoja juttuja kuin naapurin lasten.
En saa tehdä niitä omien lasteni kanssa.
"Muita perusteita käydään läpi tarkemmin kuulemisissa…"
Kun kuulin itsepuolustuslaista, huomasin sen sopivan tähän tilanteeseen.
Brittany oli puolustanut itseään.
Selvitin lakipykäliä netissä ja hankin lakikirjankin.
Vakuutuin siitä, että kyseinen laki pelastaisi Brittanyn pulasta.
Jopas.
Tosi hyviä uutisia. -Kyllä.
Menemme stand your ground -kuulemiseen -
ja anomme syytteiden hylkäämistä.
Brittany puolusti itseään kotonaan.
Hän on malliesimerkki stand your ground -tapauksesta.
Brittany pyytää stand your ground -kuulemista.
Hänellä ei ole varaa juristiin. Ron Smith nimitetään hänen oikeusavustajakseen.
Brittanyn tarina on hyvin uskottava, ja laki on puolellamme.
Hän ei ole sekaantunut rikoksiin eikä hän aloittanut konfliktia.
Hän oli omassa kodissaan, ja Todd kuristi hänen veljeään.
Kuristusote voi johtaa kuolemaan. Itsepuolustus oli oikeutettua.
Meillä oli vahvat stand your ground -perusteet.
Syyttäjä ja Toddin perhe tarjosivat 25 vuoden tuomiota, jos tunnustaisin.
Sanoin, etten tunnustaisi mitään. Olen syytön.
Menen mieluummin syyttömänä vankilaan kuin tunnustan teon, jota en tehnyt.
Brittany ei aikonut myöntää syyllisyyttään vaan halusi vedota itsepuolustukseen.
Teen Ron Smithin kanssa yhteistyötä yksityisetsivänä.
Työskentelin ennen lainvalvojana. Vaihdoin alaa useita vuosia sitten,
sillä koin, että myös syytetyt osapuolet tarvitsevat jonkun puolelleen.
Pienituloisilla syytetyillä ei ole ketään, joka tutkisi asioita heidän kannaltaan.
Minua siis tarvitaan.
Etelävaltioiden stand your ground -tapaukset -
ovat yleensä miehiä, jotka suojelevat henkeään, vapauttaan tai omaisuuttaan.
Tarina on kaikille tuttu.
Sellaisia miehiä ihaillaan.
Mutta jos tekijä on nainen tai vähemmistön edustaja,
suhtautuminen on hyvin toisenlaista.
Etelävaltioissa moni suhtautuu vähättelevästi -
seksuaaliseen hyväksikäyttöön ja perheväkivaltaan.
Miksi on hyväksyttävää, että nainen saa vammoja -
ja joutuu kestämään pahoinpitelyjä ennen kuin asiaan puututaan?
Olen altavastaajien puolella. Olen aina ollut.
Stand your ground -kuulemisen päivämäärä varmistui.
Se on 14. tammikuuta 2020. Mahtava juttu.
Rukoilemme, että tämä painajainen tulisi vihdoin päätökseensä.
OLEN VAHVA JA NIIN OLET SINÄKIN
Toivon, että pyyntöni menee läpi,
sillä lain pitää suojella muitakin kuin miehiä. Niin se vain on.
STAND YOUR GROUND -KUULEMINEN 14. TAMMIKUUTA 2020
Brittanyn todistuksen aikana koko sali hiljeni aivan täysin.
"Brittany." "Niin."
"Oliko Toddilla alkujaan lupa tulla kotiisi?" "Oli."
"Kun hän kävi kimppuusi, oliko hänellä yhä lupa olla kodissasi?"
"Ei ollut."
"Entä silloin, kun hän kävi veljesi kimppuun?" "Ei ollut."
"Pelkäsitkö hänen tekevän sinulle pahaa?" "Hän tekikin."
Seksuaalirikostutkimuksen tehnyt hoitaja kertoi,
että Brittanyn kehossa oli ollut 33 erilaista vammaa.
Hoitajan todistus oli todella vakuuttava.
JEANINE SUERMANN TODISTI SEURAAVASTI:
"Leuan vasemmalla puolella oli kaksi hankaumaa,
jotka vaikuttivat puremajäljiltä.
Vammoja oli rintakehässä, rinnoissa, jaloissa, käsivarsissa ja jalkaterissä.
Hänellä oli ruhje, joka näytti tulleen käsien otteesta.
Ruhjeita oli myös niskassa.
Löydökset viittaavat mielestäni kuristamiseen."
Itkin silmät päästäni. Kuvaukset koskivat minun pikkutyttöäni.
Hoitaja totesi, ettei hän voinut sanoa varmuudella,
oliko Brittany raiskattu, mutta hän teki selväksi sen,
että seksuaalirikoksissa raiskausta on usein mahdoton todentaa varmuudella.
Brittanyn vammat tukevat hänen kertomustaan.
En tiedä, mitä tehdä. Minut kuristettiin lähes kuoliaaksi.
Ja melkein raiskattiin kahdesti. -Raiskasiko mies sinut?
Ei raiskannut mutta yritti kyllä.
Hätäpuhelussa Brittany sanoi, ettei häntä ollut raiskattu.
Syyttäjä Jason Pierce kysyi Brittanylta:
"Miksi valehtelisit, ettei sinua raiskattu?"
Brittany: "En tiedä."
Brittanyn asianajajat kertoivat Brittanyn PTSD-diagnoosista.
Raiskauksen kieltäminen siitä kysyttäessä heti teon jälkeen -
voisi johtua traumasta.
Kuinka moni haluaa avautua ventovieraalle ja kertoa -
tulleensa juuri raiskatuksi?
Moni raiskauksen uhri ei kerro asiasta heti.
Jotkut vasta vuosien päästä.
Syyttäjä sanoi, että Brittanyn muisti vaikuttaa valikoivalta.
Syyttäjäpuolen tarkoitus oli horjuttaa Brittanyn uskottavuutta.
Brittanylta kyseltiin todella vaikeista asioista,
mutta minusta hän vastaili hyvin harkitusti.
Syyttäjä kysyi Brittanylta:
"Etkö nähnyt Toddilla minkäänlaista asetta koko iltana?"
Brittany vastasi: "Hänen kätensä."
Syyttäjä jatkoi: "Selvä. Tarkoitat siis…"
Brittany keskeytti ja sanoi: "Ja hänen peniksensä. Ja suunsa.
Näin useita aseita."
HUUMESEULONNAN TULOKSET
Todd Smithillä oli elimistössään todella paljon metamfetamiinia.
Toksikologi kertoi todistuksessaan, että 200 on tyypillinen arvo,
jota näkee metamfetamiinin vaikutuksen alaisena ajaneilla.
On videoita, joissa poliisit yrittävät taltuttaa jotakuta -
sähkölamauttimien ja pamppujen avulla, mutta kohde panee vastaan kuin Teräsmies.
Toksikologin mukaan Toddin veren huumepitoisuus voisi aiheuttaa sellaista.
TODDIN SERKKU
Hän sanoi, että siitä tulee supersankariolo.
Todd oli minulle läheinen kuin veli.
Kävimme usein vuorilla mönkijöillä tai moottoripyörillä.
Siellä on puro, josta joimme aina vettä.
Toddia ymmärsi vain, jos oli hänen kanssaan päivittäin.
Ilman huumeita hän olisi ollut aivan eri ihminen.
Tässä on Todd Smithin rikosrekisteriote.
Pidätyksiä on kymmenittäin.
Osa näistä on perheväkivaltatapauksia. Tuossakin on pahoinpitely.
Törkeä pahoinpitely.
Toddin ex-vaimo tietää, mitä jouduin kestämään.
Hän on urhea nainen, joka oli menettää henkensä.
Todd piti minua vuosien varrella vankina ja hakkasi useita kertoja.
TODDIN EX-VAIMON HAASTATTELU
Viimeisin kokemukseni muistutti hyvin paljon Brittanyn kertomusta.
Todd teippasi ja sitoi minut tuoliin.
Hän piti minua vankina päiväkausia. Hakkasi ja raiskasi eri tavoin.
Koin saman kuin Brittany ja paljon muutakin.
Kuulemisen aikana syyttäjä Pierce keskittyi toistuvasti -
kyseenalaistamaan Brittanyn uskottavuutta.
Tapahtumailtana Brittany otti aluksi yhteyttä vain äitiinsä.
Ei poliisiin.
Todd sanoi tappavansa minut, jos soittaisin poliisille.
Minun oli kuitenkin pakko saada apua, joten ehdotin, että menisimme tupakalle.
Tupakkaa ei ollut eikä autoakaan, joten joutuisin soittamaan jollekulle.
Brittany soitti minulle, ja Todd käski käyttää kaiutinta, jotta kuulisi kaiken.
Hän ei halunnut, että Brittany kertoisi tapahtuneesta.
Paige Painter kertoi olleensa tapahtumailtana töissä,
kun Brittany oli tullut myymälään ja kertonut joutuneensa pahoinpidellyksi.
Brittany pyysi paperia ja kynän ja kirjoitti ylös nimiä ja numeroita.
Hän sanoi, että jos hänelle sattuu jotain, Todd Smith on syyllinen.
Hän pyysi, että soittaisin hänen äitinsä hakemaan hänet.
"Ymmärsinkö nyt oikein? Uskoitko, että äitisi pärjäisi -
raivopäiselle Toddille paremmin kuin poliisi?"
Halusin, että äiti tulisi.
Jacksonin piirikunnassa tuntuu aina siltä, että poliisi asettuu miehen puolelle,
mutta äiti olisi takuulla saanut Toddin häipymään kodistani.
Olen nähnyt poliisien sanovan perheväkivaltatilanteissa,
että molemmat osapuolet pidätetään, ei vain toista.
Tilanteita ei edes selvitetä kunnolla.
Täällä nainen vetää yleensä lyhyemmän korren.
Äitini riiteli ex-miehensä kanssa jatkuvasti. He hakkasivat toisiaan.
Äiti vietiin putkaan joka ikinen kerta.
En ihmettele yhtään, että Brittany pyysi soittamaan äidilleen.
RAISKAUKSEN UHRI VANGITTIIN
Kuulemisen aikana monet naiset osoittivat Brittanylle tukensa.
Silloin kuultiin monta tarinaa.
Naiset ovat rohkaistuneet puhumaan kokemuksistaan -
ja siitä, miten oikeuslaitos on pettänyt heidätkin.
Nyt he ovat valmiita taistelemaan. He ovat valmiita muutokseen.
MINUTKIN ON RAISKATTU, TIEDÄN SEN TUSKAN.
OLEN KOKENUT SAMAN. IHAILTAVA NAINEN!
Todella moni nainen on kertonut minulle kokemastaan -
riippumatta taustastaan, seksuaalisesta suuntautumisestaan tai uskonnostaan.
POLIISI EI AUTTANUT MINUAKAAN. VOIMIA!
Sain lukemattomia tarinoita pahoinpidellyiltä naisilta,
jotka ovat turvautuneet poliisiin saamatta oikeutta.
Osa naisista on joutunut vankilaan puolustettuaan itseään.
Monet heistä ovat Alabamasta, mutta viestejä on tullut myös -
Pohjois-Carolinasta, New Yorkista, New Mexicosta ja vaikka mistä.
NAISEN ON VOITAVA PUOLUSTAUTUA
Itsepuolustuslaki näyttäisi koskevan vain valkoisia miehiä.
Se ei suojele vähemmistöihin kuuluvia eikä naisia vaan valkoisia miehiä.
Se ei ole reilua.
NAINEN VETOSI TULOKSETTA ITSEPUOLUSTUKSEEN
He inspiroivat minua.
Yhteiskunnan silmissä olemme mitättömiä.
Mutta kun meitä mitättömyyksiä on monta yhdessä,
etenkin kun kyseessä ovat vihaiset naiset, vaikutus onkin valtava.
NYT RIITTÄÄ!
Meillä on merkitystä. Meilläkin on ääni, ja aiomme saada sen kuuluviin.
OIKEUTTA BRITTANYLLE
Kuulemisen päätyttyä Brittany jää odottamaan tuomarin päätöstä.
Haluan lapseni takaisin.
Heidän pitää tietää, etten ole murhaaja.
Puolustin itseäni, eikä siinä ole mitään väärää.
Toivon hartaasti, että kaikki järjestyy.
Järjestyy kyllä.
Uskon niin.
Muutama viikko kuulemisen jälkeen -
tuomari Holt antoi 19-sivuisen päätöksen itsepuolustusperusteen hylkäämisestä.
Tuomarin mukaan Brittany ei ollut osoittanut,
että ampumiselle oli laillinen peruste.
Kävikö Todd Brittanyn kimppuun? Vaikuttaa aika selvältä, että kävi.
Sitä tuomari tuskin epäili.
Brittany ei kuitenkaan ampunut Toddia silloin.
Oliko Brittanylla syytä uskoa,
että Todd tappaisi hänen veljensä tai vahingoittaisi tätä vakavasti?
Se kysymys on keskeinen ja vaikutti varmasti tuomarin päätökseen.
"Kaikkien todisteiden valossa -
oikeus toteaa vastaajan kertoneen tapahtumista ristiriitaisesti."
Brittany oli aluksi väittänyt veljensä ampuneen Toddin.
Se kostautui, sillä tuomarin silmissä Brittanyn uskottavuus heikkeni.
Oli varsin ilmeistä, ettei tuomari uskonut Brittanyn todistajanlausuntoa.
Kyllä tämä tästä.
Kaikki järjestyy.
Tuomari Holt ja syyttäjä Pierce kieltäytyivät haastatteluista.
Tappiollisen kuulemisen jälkeen -
Brittanylla on edessään oikeudenkäynti ja mahdollinen elinkautinen.
Juttua seurannut yleisö tuntuu pääosin pitävän -
Brittanya syyttömänä tuomarin päätöksestä huolimatta.
On hirveää, että Todd kuoli, mutta uskon, että Brittany puolusti itseään.
On varmaan outoa, että sanon niin, vaikka olen Toddin serkku.
Brittany ei vain kuulu vankilaan.
Naisilla on muka oikeus puolustaa itseään,
mutta yhteiskuntamme näyttää viestivän kaikkea muuta.
Lakien muuttaminen ei riitä.
Meidän pitäisi muuttaa käsityksiämme naisille soveliaasta käytöksestä.
Naisen väkivaltaisuutta jopa hyökkäys- tai raiskaustilanteissa -
pidetään yhä tuomittavana.
Kun tapauksessa on syytettynä vähemmistön edustaja tai nainen,
hän ei saakaan osakseen samanlaista kohtelua kuin muut.
Ongelma juontuu yhteiskuntarakenteesta ja stereotypioista.
Kysyin, hyväksyisikö asianajajani syyttäjän tarjouksen.
Kuulemma hyväksyisi, sillä vankilatuomio tulee joka tapauksessa.
NAINEN MYÖNTÄÄ SYYLLISTYNEENSÄ RAISKAAJANSA MURHAAN
Tietysti tein sen lasteni vuoksi.
Heille on helpotus, että tämä on vihdoin ohi. Tein oikean päätöksen.
Äiti voi hyvin, samoin veljeni ja kaikki muutkin.
Lapset voivat hyvin. Kyllä minäkin tästä tokenen.
Yritän vain pysyä järjissäni.
SYYLLISYYDEN MYÖNTÄMINEN
Brittany koki tulleensa ahdistetuksi nurkkaan.
Oikeudenkäynnin jälkeen tuomion olisi julistanut sama tuomari,
joka oli kirjoittanut 19 sivua siitä, miten epäuskottava Brittany oli.
Brittany kertoi minulle -
valinneensa kahdesta pahasta pienemmän eli syyllisyyden myöntämisen.
Tuomiosta vähennettäisiin aika, jonka hän oli jo viettänyt vangittuna,
joten hän saisi murhasta käytännössä puolen vuoden tuomion.
Seuraavat 18 kuukautta hän viettäisi kotiarestissa.
Pitäisikö panna kaikki peliin ja pelata venäläistä rulettia?
Antaa ventovieraiden päättää elämän suunnasta.
Ymmärrän kyllä, miksi Brittany hyväksyi tarjouksen. En voi moittia häntä.
Mutta onhan se lannistavaa.
Hänen rikosrekisteriinsä jää merkintä murhatuomiosta.
Se seuraa häntä läpi elämän.
En ymmärrä, miksi minulle tarjottiin -
murhan tunnustamisesta puolta vuotta mutta taposta paljon enemmän.
Miten murhasta voi saada pienemmän tuomion kuin taposta?
Ei siinä ole järkeä.
Oikeudelle tärkeintä oli se, että myönnän syyllisyyteni murhaan.
Vannoin, etten myöntäisi syyllistyneeni murhaan.
Nyt tuntuu, että olen tuottanut monille pettymyksen.
Tuotin pettymyksen myös itselleni. Tuskailin asian kanssa joka päivä.
Tutkimusten mukaan valtaosa pahoinpitelijänsä tappaneista naisista -
myöntää syyllisyytensä välttyäkseen oikeudenkäynniltä.
Hei, kulta. Mitä puuhaat?
Näytät tosi nätiltä. -Enkä näytä. Miten siellä menee?
Halloween oli hauska. Meillä oli naamiaiset. Odota hetki.
Lynn. -Mitä?
Lynn pukeutui mustasilmäpavuksi.
Hän väritti itselleen mustan silmän ja piirsi paitaan P-kirjaimen.
Lauren pukeutui murohaajaksi.
Hänellä oli yllään muropussi, jossa luki "murohaaja".
Minä olin Vapaudenpatsas.
Jouduin viettämään halloweenin erossa lapsistani,
mutta päivä oli niin mukava kuin täällä nyt voi olla.
Minun pitää hankkia itselleni rattijuopumustuomio tai jotain,
jotta pääsen halaamaan sinua.
Aika loppuu. Kymmenen sekuntia.
Olet rakas. -Sinä myös.
Jouluvaloista tulee surullinen olo.
Muut miettivät, mitä joululahjoja ostaisivat lapsilleen,
kun taas minä murehdin,
saako tyttäreni edes jouluateriaa tai kiitospäivän ateriaa.
Brittany ei ansainnut rangaistustaan.
Ensin se mies kävi hänen kimppuunsa, sitten oikeuslaitos teki saman.
Jos Todd oli rikoksen uhri, tuoko Brittanyn tuomio hänelle oikeutta?
Jos taas Brittany on tässä tapauksessa uhri,
tuskin hänenkään voi katsoa saaneen oikeutta.
Pitipä kumman puolia tahansa,
oikeus jäi tässä tapauksessa toteutumatta.
Laajan tutkimuksen mukaan naiset saavat tuomion -
miehiä kaksi kertaa todennäköisemmin puolustettuaan itseään omassa kodissaan.
Tuhannet naiset istuvat USA:ssa tuomiota kimppuunsa käyneen henkilön tappamisesta.
Hyväksikäyttöä tai väkivaltaa kokeneille löytyy tukea yllä näkyvästä osoitteesta.
Tekstitys: Heidi Mäki